જે ભાઈ-બહેનને રોજ ઉપાસના કરવાની ટેવ ન હોય તેમણે પણ નવરાત્રીમાં દરરોજ પોતાનાથી જેટલી થઈ શકે તેટલી થોડીક પણ સાધના કરી લેવી જોઈએ. મહત્વ નિયમિતતાનું છે, સંખ્યાનું નહીં. બ્રહ્મચર્ય પાળવું જરૂરી છે. પરંતુ જમીન પર સૂવું કે પોતાનું કામ પોતે જ કરવું એ જરૂરી નથી. ઉપવાસ પણ પોતાને માફક આવે તે મુજબ કરી શકાય જેમ કે રોટલી અને શાક અથવા દાળ અને ચોખા ખાઈને અથવા અસ્વાદ વ્રત કરીને અથવા એક સમય ભોજન અને એક સમય ફળ-દૂધ.